ବିନା ଡ୍ରାଇଭିଂରେ ବି ଆପଣଙ୍କୁ ହୋଇପାରେ ଜେଲ୍ | Kanak News\nଯେମିତି କି ସମସ୍ତେ ଜାଣିଛନ୍ତି, ଭାରତରେ ଗାଡି ଚଲାଇବାର ଏକ ନିର୍ଦ୍ଦିଷ୍ଟ ବୟସସୀମା ରଖାଯାଇଛି , ଯାହା ୧୮ ବର୍ଷ ଅଟେ । କିନ୍ତୁ ଏହାସତ୍ୱେ ବି ଆପଣ ଦେଖିଥିବେ କି, ରାସ୍ତାଘାଟରେ ଗାଡି ଚଲାଉଥିବା ଚାଳକଙ୍କ ମଧ୍ୟରୁ ଅଧାରୁ ଅଧିକ ସଂଖ୍ୟକ ନାବାଲିଙ୍ଗ ତଥା ନାବାଳକ/ନାବାଳିକା ଅଟନ୍ତି । ଯେଉଁମାନଙ୍କର ବୟସ ୧୮ ବର୍ଷରୁ ବହୁତ କମ୍ । ବଡ କଥା ହେଲାକି, ଏମାନଙ୍କ କାରଣରୁ ହିଁ ପ୍ରତିଦିନ କେହି ନା କେହି ଦୁର୍ଘଟଣାର ଶିକାର ହେଉଛନ୍ତି ଏବଂ ଅକାଳରେ ମୃତ୍ୟୁର ସାମ୍ନା କରିବାକୁ ପଡୁଛି । ତେଣୁ ଏମାନଙ୍କ ଉପରେ ଲଗାମ କସିବାକୁ ଏଣିକି ଏମାନଙ୍କର ବାପାମାଆଙ୍କ ବିରୋଧରେ କାର୍ଯ୍ୟାନୁଷ୍ଠାନ ଗ୍ରହଣ କରାଯିବ । ଆଜ୍ଞା ହଁ ! ଏଣିକି ପିଲାଙ୍କ ପାଇଁ ବାପାମାଆଙ୍କୁ ହିଁ ଜେଲ ଯିବାକୁ ପଡିବ । ତେବେ ଏଭଳି ଏକ ନିଆରା ଆଇନ୍ ପ୍ରସ୍ତୁତ କରିଛି ହାଇଦ୍ରାବାଦ ପୁଲିସ ।\nସୂଚନା ମୁତାବକ, ହାଇଦ୍ରାବାଦ ପୁଲିସ ଏମିତି ୨୬ଜଣ ପିତା ମାତାଙ୍କୁ ଗିରଫ କରି ଜେଲରେ ଭର୍ତ୍ତି କରିଛି ଯେଉଁମାନେ ତାଙ୍କର ନାବାଳକ ପିଲାମାନଙ୍କୁ ଗାଡି ଚଲାଇବା ପାଇଁ ଦେଉଛନ୍ତି । ତେବେ ନାବାଳକ ପିଲାମାନେ ଗାଡି ଚଲାଉଥିବାରୁ ହେଉଥିବା ଦୁର୍ଘଟଣାକୁ ରୋକିବା ପାଇଁ ହାଇଦ୍ରାବାଦ ପୋଲିସ ଏପରି ଏକ ବିଶେଷ ଅଭିଯାନ ଆରମ୍ଭ କରିଛି । ଯେଉଁଥିରେ ପୋଲିସ ଯେଉଁ ନାବାଳକ ପିଲାମାନେ ଗାଡି ଚଲାଉଛନ୍ତି ସେମାନଙ୍କୁ ଧରି ତାଙ୍କର ମାତା ପିତାଙ୍କୁ ହେଫାଜତରେ ନେଉଛି ।\n୨୬ ଜଣ ମାତା ପିତାଙ୍କୁ ଜେଲ\nହାଇଦ୍ରାବାଦ ଟ୍ରାଫିକ ପୋଲିସର ଜଏଣ୍ଟ କମିଶନର ଅନିଲ କୁମାର କହିଛନ୍ତି ଯେ, ଗତ ମାର୍ଚ୍ଚ ମାସରେ ଅଦାଲତ ୨୦ଜଣ ଅଭିଭାବକଙ୍କୁ ଜେଲ ପଠାଇଥିଲେ । ଚଳିତ ମାସରେ ଏପର୍ଯ୍ୟନ୍ତ ୬ ଜଣ ଅଭିଭାବକଙ୍କୁ କୋର୍ଟ ଜେଲ ପଠାଇ ସାରିଲାଣି । ନାବାଳକ ପିଲା ଏବଂ ମାତା ପିତାଙ୍କୁ ସଚେତନ କରିବା ପାଇଁ ହାଇଦ୍ରାବାଦ ପୋଲିସ ଏପରି ଏକ ଅଭିଯାନ ଆରମ୍ଭ କରିଛି । ନାବାଳକ ମାନଙ୍କ ଗାଡି ଚଲାଇବା ଯୋଗୁଁ ଦିନକୁ ଦିନ ସଡକ ଦୁର୍ଘଟଣା ବୃଦ୍ଧି ପାଉଥିବାରୁ ହାଇଦ୍ରାବାଦ ପୋଲିସ ଏଭଳି କାର୍ଯ୍ୟାନୁଷ୍ଠାନ ନେବା ପାଇଁ ନିଷ୍ପତ୍ତି ନେଇଛି । ତେବେ ଏପର୍ୟ୍ୟନ୍ତ ପାଖାପାଖି ୧,୦୭୯ ମାମଲା ଦାୟର ହୋଇ ସାରିଲାଣି ।\nଜଣେ ନାବାଳକଙ୍କୁ ମଧ୍ୟ ଜେଲ\nପୁଣି ବିଜେପି ଟାର୍ଗେଟରେ ରାହୁଲ ! 'ବନ୍ଦେ ମାତରମ' ସଙ୍ଗୀତର ଅପମାନ କରାଯାଇଥିବା ଅଭିଯୋଗ ଆଣିଲା ଭାଜପା ।
